Sveučilište Josipa Jurja Strossmayera u Osijeku

Fakultet za odgojne i obrazovne znanosti

**Poslijediplomski sveučilišni (doktorski) studij *Obrazovne znanosti i perspektive obrazovanja***

**SMJERNICE ZA ZAVRŠETAK PRVE GODINE STUDIJA**

**u akademskoj godini 2020./21.**

**(prema Pravilima za izvođenje Poslijediplomskog sveučilišnog (doktorskog) studija**

**Obrazovne znanosti i perspektive obrazovanja)**

Općenito o obvezama doktoranada

Program studija vrednuje se bodovnim ECTS sustavom, a tijekom studija student - doktorand mora prikupiti 180 ECTS bodova.

ECTS bodovi tijekom studija prikupljaju se aktivnostima svrstanim u tri skupine:

* bodovi koji se odnose na obvezne i izborne kolegije,
* bodovi koji se odnose na mentorsko praćenje rada kroz cijelo trajanje studija (izrada seminarskih radova, konzultacije s mentorom, izrada nacrta i obrana doktorskog rada),
* bodovi koji se odnose na izvannastavne znanstveno-istraživačke aktivnosti i izlaganja na znanstvenim skupovima i konferencijama, objavljivanje u znanstvenim časopisima.

Raspodjela obveza u odnosu na nastavu na obveznim i izbornim kolegijima te ostale izvannastavne aktivnosti je sljedeća:

1. nastavne aktivnosti – ukupno 37 ili više ECTS bodova:

* ispunjavanje zahtjeva obveznih kolegija – minimalno 25 ECTS bodova,
* ispunjavanje obveza izbornih kolegija – minimalno 12 ECTS bodova.

1. izvannastavne aktivnosti (rad na doktorskom radu, sudjelovanje na znanstvenim konferencijama, istraživački rad) – ukupno 143 ili više ECTS boda:

* bodovi za publikaciju (kvalifikacijski rad) – minimalno 8 ECTS bodova,
* individualni rad s mentorom – minimalno 20 ECTS bodova,
* istraživački rad s mentorom – minimalno 35 ECTS bodova,
* sudjelovanje s izlaganjem na znanstvenim skupovima: obvezno tri domaća ili jedan međunarodni, radionice – minimalno 60 ECTS bodova,
* priprema i javno predstavljanje doktorskog nacrta (sinopsisa) – 10 ECTS bodova,
* obrana doktorskoga rada – 10 ECTS bodova.

ECTS bodovi studentu Doktorskog studija dodjeljuju se na temelju položenih obveznih i izbornih kolegija te izvannastavnih aktivnosti

Tablični prikaz obveznih i izbornih aktivnosti i njihova vrijednost u ECTS bodovima:

|  |  |  |  |
| --- | --- | --- | --- |
| AKTIVNOSTI | | ECTS | |
| Pojedina aktivnost | ukupno |
| Nastavne aktivnosti | |  |  |
|  | Obvezni kolegiji | 5 | 25 |
|  | Izborni kolegiji | 4 | 12 |
| Izvannastavne aktivnosti | |  |  |
|  | Individualni rad s mentorom – izložena dva seminarska rada na Danima doktoranada | 10 | 20 |
|  | Znanstveno-istraživački rad s mentorom\* |  | 35 |
|  | Rad zastupljen u sekundarnim publikacijama – kategorija A2 | 7 |  |
|  | Rad u zborniku s međunarodnog znanstvenog skupa | 6 |  |
|  | Rad u zborniku s domaćeg znanstvenog skupa | 5 |  |
|  | Autorstvo knjige | 10 |  |
|  | Suautorstvo na knjizi | 8 |  |
|  | Poglavlje u knjizi | 7 |  |
|  | Publikacija |  | 8 |
|  | Rad iz teme doktorskoga rada zastupljen u publikacijama – kategorija A1, WoS, CC ili Scopus | 8 |  |
|  | Znanstveno-istraživačka aktivnost |  | 60 |
|  | Usmeno izlaganje na međunarodnom znanstvenom skupu | 6 |  |
|  | Usmeno izlaganje na domaćem znanstvenom skupu | 5 |  |
|  | Poster na međunarodnom znanstvenom skupu | 5 |  |
|  | Poster na domaćem znanstvenom skupu | 4 |  |
|  | Aktivno sudjelovanje na znanstvenim radionicama | 4 |  |
|  | Istraživač na međunarodnom znanstvenom projektu | 6 |  |
|  | Istraživač na domaćem znanstvenom projektu | 4 |  |
|  | Usavršavanje na drugom Sveučilištu/Institutu u inozemstvu vezano uz temu doktorskoga rada (minimalno 15 dana) | 4 - 6 |  |
|  | Usavršavanje na drugom Sveučilištu/Institutu u Republici Hrvatskoj vezano uz temu doktorskog rada (minimalno 15 dana) | 4 - 6 |  |
|  | Nagrade i priznanja za znanstveni rad | 3 |  |
|  | Doktorski rad |  |  |
|  | Prijava i javno predstavljanje teme doktorskog rada | 10 |  |
|  | Obrana doktorskog rada | 10 |  |

\* obvezno 3 izlaganja na međunarodnom ili 9 na domaćim skupovima

**Obveze doktoranada u prvoj studijskoj godini**

**Imenovanje mentora studija**

Do **28. lipnja 2021**. doktorand je su dužan Vijeću doktorskog studija dostaviti zahtjev za imenovanje mentora studija (koji je u pravilu i mentor doktorskog rada) te obrazac ObrDR2 - Izjavu o preuzimanju obveze mentora studija potpisanu od strane izabranog mentora. Zahtjev se dostavlja na općem obrascu zahtjeva koji je dostupan na mrežnoj stranici Fakulteta. Vijeće doktorskog studija na svojoj će sjednici razmotriti zahtjeve i donesenu odluku doktorandu dostaviti elektroničkim putem.

**Obveze prethodno upisu druge studijske godine**

**Za upis u drugu godinu studija** doktorand je dužan prikupiti minimalno **40 ECTS** strukturiranih kako slijedi:

* 25 ECTS polaganjem svih obveznih kolegija
* 15 ECTS (i više) ostvarenih izvannastavnim aktivnostima opisanima u Tabličnom prikazu obveznih i izbornih aktivnosti i njihovom vrijednosti u ECTS bodovima

Do **15. rujna 2021**. doktorand je dužan podnijeti Vijeću doktorskog studija **Zahtjev za priznavanje ECTS bodova te Studentov godišnji izvještaj o aktivnostima tijekom studija**. Vijeće doktorskog studija razmatra zahtjev doktoranda te donosi odluku o ocjeni aktivnosti studenta tijekom godine i dodjeljuje mu ECTS bodove. Odluka o dodjeli bodova dostavlja se doktorandu elektroničkim putem.

**Uvjet za upis u drugu studijsku godinu pozitivna je ocjena Studentovog godišnjeg izvještaja o aktivnostima tijekom studija i priznato minimalno 40 ECTS iz prethodno navedenih kategorija.**

Zahtjev za priznavanje ECTS bodova – ObrDR5, Studentov godišnji izvještaj o aktivnostima tijekom studija ObrDR3 , Izjava o preuzimanju obveze mentora studija – ObrDR2 podnose se na propisanim obrascima koji su sastavni dio Pravila za izvođenje poslijediplomskog sveučilišnog(doktorskog) studija te dostupni na mrežnoj stranici Fakulteta. Isti će studentima biti dostavljeni i mailom po završetku planirane nastave uz podsjetnih na obveze i rokove obveza prethodno upisu druge godine studija. (kao i tehničke detalje vezane uz upis).